
[bookmark: TextBodyBegin]Európsky parlament,
–	so zreteľom na konečnú ročnú účtovnú závierku Agentúry Európskej únie pre základné práva za rozpočtový rok 2022,
–	so zreteľom na výročnú správu Dvora audítorov o agentúrach EÚ za rozpočtový rok 2022 spolu s odpoveďami agentúr[footnoteRef:1], [1:  	Ú. v. EÚ C, C/2023/594, 27.10.2023.] 

–	so zreteľom na vyhlásenie o vierohodnosti[footnoteRef:2] vedenia účtov a zákonnosti a správnosti príslušných operácií, ktoré poskytol Dvor audítorov za rozpočtový rok 2022 v súlade s článkom 287 Zmluvy o fungovaní Európskej únie, [2:  	Ú. v. EÚ C, C/2023/112, 12.10.2023.] 

–	so zreteľom na odporúčanie Rady z 22. februára 2024 o udelení absolutória agentúre za plnenie rozpočtu za rozpočtový rok 2022 (06180/2024 – C9‑0109/2024),
–	so zreteľom na článok 319 Zmluvy o fungovaní Európskej únie,
–	so zreteľom na nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012[footnoteRef:3], a najmä na jeho článok 70, [3:  	Ú. v. EÚ L 193, 30.7.2018, s. 1.] 

–	so zreteľom na nariadenie Rady (ES) č. 168/2007 z 15. februára 2007, ktorým sa zriaďuje Agentúra Európskej únie pre základné práva[footnoteRef:4], a najmä na jeho článok 21, [4:  	Ú. v. EÚ L 53, 22.2.2007, s. 1.] 

–	so zreteľom na delegované nariadenie Komisie (EÚ) 2019/715 z 18. decembra 2018 o rámcovom nariadení o rozpočtových pravidlách pre subjekty zriadené podľa ZFEÚ a Zmluvy o Euratome a uvedené v článku 70 nariadenia Európskeho parlamentu a Rady (EÚ, Euratom) 2018/1046[footnoteRef:5], a najmä na jeho článok 105, [5:  	Ú. v. EÚ L 122, 10.5.2019, s. 1.] 

–	so zreteľom na článok 100 a prílohu V k rokovaciemu poriadku,
–	so zreteľom na stanovisko Výboru pre občianske slobody, spravodlivosť a vnútorné veci,
–	so zreteľom na správu Výboru pre kontrolu rozpočtu (A9-0112/2024),
1.	udeľuje absolutórium riaditeľovi Agentúry Európskej únie pre základné práva za plnenie rozpočtu agentúry za rozpočtový rok 2022;
2.	uvádza svoje poznámky v priloženom uznesení;
3.	poveruje svoju predsedníčku, aby postúpila toto rozhodnutie a uznesenie, ktoré je jeho neoddeliteľnou súčasťou, riaditeľovi Agentúry Európskej únie pre základné práva, Rade, Komisii a Dvoru audítorov a aby zabezpečila ich uverejnenie v Úradnom vestníku Európskej únie (v sérii L).

2. Rozhodnutie Európskeho parlamentu z 11. apríla 2024 o účtovnej závierke Agentúry Európskej únie pre základné práva za rozpočtový rok 2022 (2023/2171(DEC))
Európsky parlament,
–	so zreteľom na konečnú ročnú účtovnú závierku Agentúry Európskej únie pre základné práva za rozpočtový rok 2022,
–	so zreteľom na výročnú správu Dvora audítorov o agentúrach EÚ za rozpočtový rok 2022 spolu s odpoveďami agentúr[footnoteRef:6], [6:  	Ú. v. EÚ C, C/2023/594, 27.10.2023.] 

–	so zreteľom na vyhlásenie o vierohodnosti[footnoteRef:7] vedenia účtov a zákonnosti a správnosti príslušných operácií, ktoré poskytol Dvor audítorov za rozpočtový rok 2022 v súlade s článkom 287 Zmluvy o fungovaní Európskej únie, [7:  	Ú. v. EÚ C, C/2023/112, 12.10.2023.] 

–	so zreteľom na odporúčanie Rady z 22. februára 2024 o udelení absolutória agentúre za plnenie rozpočtu za rozpočtový rok 2022 (06180/2024 – C9‑0109/2024),
–	so zreteľom na článok 319 Zmluvy o fungovaní Európskej únie,
–	so zreteľom na nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012[footnoteRef:8], a najmä na jeho článok 70, [8:  	Ú. v. EÚ L 193, 30.7.2018, s. 1.] 

–	so zreteľom na nariadenie Rady (ES) č. 168/2007 z 15. februára 2007, ktorým sa zriaďuje Agentúra Európskej únie pre základné práva[footnoteRef:9], a najmä na jeho článok 21, [9:  	Ú. v. EÚ L 53, 22.2.2007, s. 1.] 

–	so zreteľom na delegované nariadenie Komisie (EÚ) 2019/715 z 18. decembra 2018 o rámcovom nariadení o rozpočtových pravidlách pre subjekty zriadené podľa ZFEÚ a Zmluvy o Euratome a uvedené v článku 70 nariadenia Európskeho parlamentu a Rady (EÚ, Euratom) 2018/1046[footnoteRef:10], a najmä na jeho článok 105, [10:  	Ú. v. EÚ L 122, 10.5.2019, s. 1.] 

–	so zreteľom na článok 100 a prílohu V k rokovaciemu poriadku,
–	so zreteľom na stanovisko Výboru pre občianske slobody, spravodlivosť a vnútorné veci,
–	so zreteľom na správu Výboru pre kontrolu rozpočtu (A9-0112/2024),
1.	schvaľuje účtovnú závierku Agentúry Európskej únie pre základné práva za rozpočtový rok 2022;
2.	poveruje svoju predsedníčku, aby postúpila toto rozhodnutie riaditeľovi Agentúry Európskej únie pre základné práva, Rade, Komisii a Dvoru audítorov a aby zabezpečila jeho uverejnenie v Úradnom vestníku Európskej únie (v sérii L).


3. Uznesenia Európskeho parlamentu z 11. apríla 2024 s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Agentúry Európskej únie pre základné práva za rozpočtový rok 2022 (2023/2171(DEC))
Európsky parlament,
–	so zreteľom na svoje rozhodnutie o absolutóriu za plnenie rozpočtu Agentúry Európskej únie pre základné práva za rozpočtový rok 2022,
–	so zreteľom na článok 100 a prílohu V k rokovaciemu poriadku,
–	so zreteľom na stanovisko Výboru pre občianske slobody, spravodlivosť a vnútorné veci,
–	so zreteľom na správu Výboru pre kontrolu rozpočtu (A9-0112/2024),
A.	keďže podľa výkazu príjmov a výdavkov[footnoteRef:11] konečný rozpočet Agentúry Európskej únie pre základné práva (ďalej len „agentúra“) na rozpočtový rok 2022 predstavoval 25 857 952 EUR, čo v porovnaní s rokom 2021 predstavuje zvýšenie o 4,01 %; keďže rozpočet agentúry pochádza takmer výlučne z rozpočtu Únie; [11:  	Ú. v. EÚ C 38, 31.1.2023, s. 189.] 

B.	keďže pokiaľ ide o oblasť obstarávania agentúry, v roku 2022 neboli hlásené žiadne problémy, ktoré by si vyžadovali nápravné opatrenia, neprebiehajú žiadne nápravné opatrenia z auditov a posúdení z predchádzajúcich rokov a nie sú žiadne nápravné opatrenia, ktoré by boli nevyriešené;
C.	keďže Dvor audítorov vo svojej správe o overení ročnej účtovnej závierky agentúry za rozpočtový rok 2022 (ďalej len „správa Dvora audítorov“) uvádza, že získal primeranú istotu o tom, že ročná účtovná závierka agentúry je spoľahlivá a že príslušné operácie sú zákonné a správne vo všetkých významných aspektoch;
Rozpočtové a finančné riadenie
1.	s uznaním konštatuje, že úsilie o monitorovanie rozpočtu v priebehu rozpočtového roka 2022 prinieslo mieru plnenia viazaných rozpočtových prostriedkov v bežnom roku na úrovni 100,00 % (rovnako ako v roku 2021); konštatuje, že miera plnenia platobných rozpočtových prostriedkov v bežnom roku bola 73,59 %, čo predstavuje mierne zvýšenie o 2,64 % v porovnaní s rokom 2021;
2.	konštatuje, že v roku 2022 boli prijaté tri pozmeňujúce návrhy k rozpočtu, na základe ktorých sa rozpočet agentúry zvýšil o 1 562 781 EUR, pričom išlo o finančné prostriedky prijaté v rámci dohody o spolupráci s Úradom pre finančný mechanizmus EHP, grantov Nórska a dohody o partnerstve s Národným štatistickým úradom Bulharska, gréckym ombudsmanom a rumunskou prokuratúrou, ako aj z dotácií na nájomné získaných od rakúskych orgánov a vnútorných pripísaných príjmov;
3.	so znepokojením berie na vedomie, že podľa správy Dvora audítorov agentúra preniesla 6,4 milióna EUR (26 %) dostupných viazaných rozpočtových prostriedkov z roku 2022 do roku 2023, z toho 5,9 milióna EUR sú rozpočtové prostriedky v rámci hlavy III v súvislosti s operačnými výdavkami (74 % v roku 2021); zdôrazňuje, že vysoká miera prenosov je pre agentúru opakujúcim sa problémom, ktorý Dvor audítorov pozoruje už niekoľko rozpočtových rokov za sebou, počnúc rokom 2018; berie na vedomie opätovné stanovisko Dvora audítorov, že vysoká miera prenosov je v rozpore so zásadou ročnej platnosti rozpočtu a naznačuje štrukturálne problémy v rozpočtovom procese a cykle plnenia rozpočtu; na základe odpovede agentúry na pripomienku Dvora audítorov a na základe správy agentúry s názvom Pripomienky Európskeho parlamentu k udeleniu absolutória za rok 2021 Agentúre Európskej únie pre základné práva a opatrenia prijaté agentúrou (správa o opatreniach prijatých agentúrou) berie na vedomie nasledujúce pripomienky k vysokej miere prenosov v súvislosti s prevádzkovými činnosťami agentúry: vzhľadom na špecifický rámec, v ktorom agentúra pracuje, je ťažké viazať operačné výdavky v oveľa skoršej fáze roka; došlo k vylepšeniam nástroja IT MATRIX s cieľom dôkladnejšie monitorovať plnenie rozpočtu a skôr odhadnúť prenosy (prostriedky C8) na nasledujúci rok; plnenie rozpočtu by sa malo posudzovať s prihliadnutím na konečné plnenie, ktoré bolo v posledných 10 rokoch vyššie ako 99 %;  rovnako ako v predchádzajúcich rokoch uznáva, že vysoká miera prenosov tiež odráža povahu hlavnej činnosti agentúry;
Výkonnosť
4.	s uspokojením konštatuje, že agentúra používa systém 25 kľúčových ukazovateľov výkonnosti (KPI) ako súčasť merania výkonnosti; oceňuje vysokú mieru úspešnosti pri dosahovaní kľúčových ukazovateľov výkonnosti v roku 2022, keď agentúra prekročila takmer všetky ciele stanovené pre jednotlivé kľúčové ukazovatele výkonnosti, udržiavala vysokú mieru spokojnosti zainteresovaných strán, pokiaľ ide o podujatia agentúry a relevantnosť, užitočnosť a spoľahlivosť výstupov agentúry, a prispela k vysokej úrovni porozumenia základným právam a trendom; oceňuje úsilie agentúry, ktoré prispelo k jej úspechom v roku 2022 napriek zmene priorít všetkých prebiehajúcich činností a ľudských a finančných zdrojov a odloženiu a reorganizácii niektorých projektov agentúry;
5.	s uznaním berie na vedomie výkonnosť agentúry, najmä veľké množstvo výstupov zrealizovaných v roku 2022 vrátane publikácií, stretnutí, organizovania podujatí, technickej pomoci a činností v oblasti budovania kapacít, ako aj písomných a ústnych vstupov; berie na vedomie, že v roku 2022 sa na prácu agentúry odkazovalo v 213 publikáciách a v médiách bola spomenutá 4319-krát; oceňuje činnosti agentúry v súvislosti so strategickou prioritou 1 (Identifikácia trendov: zhromažďovanie a analýza porovnateľných údajov a dôkazov), ktoré podľa zainteresovaných strán agentúry boli najrelevantnejšie a mali najväčšiu pridanú hodnotu; v tejto súvislosti berie na vedomie úspechy agentúry v roku 2022, ako je uverejnenie správy s názvom Rómovia v desiatich európskych krajinách, v ktorej sa okrem iného zdôraznili zlepšenia a nedostatky v začleňovaní Rómov, bulletin o azyle a migrácii so zameraním na situáciu v oblasti základných práv ľudí prichádzajúcich do členských štátov a kandidátskych krajín Únie z tretích krajín počas posledného štvrťroku 2021, správa s názvom Algoritmická zaujatosť. Umelá inteligencia a diskriminácia, vďaka ktorej sa agentúra stala prvou medzinárodnou organizáciou pre ľudské práva, ktorá sa okrem iného zaoberala zaujatosťou v algoritmoch, pričom v prvých siedmich dňoch po jej uverejnení sa stala najviac sťahovanou správou agentúry v roku 2022, ako aj správa s názvom Ochrana občianskeho priestoru v EÚ – kľúčové zistenia a stanoviská agentúry FRA, ktorá poskytuje prehľad hlavných otázok občianskeho priestoru v celej Únii; v súvislosti s touto správou oceňuje, že agentúra preukázala svoju schopnosť ovplyvňovať politické a legislatívne procesy v oblasti občianskeho priestoru a že bola v roku 2022 zapojená do projektov českého predsedníctva Rady a Komisie na túto tému;
6.	víta včasnú reakciu agentúry na vznikajúce otázky základných práv, ako je všeobecné usmernenie agentúry uvedené v jej správe o vytvorení nezávislých vnútroštátnych mechanizmov na monitorovanie dodržiavania základných práv na vonkajších hraniciach EÚ, ktoré poskytuje podporu členským štátom pri vytváraní alebo posilňovaní vnútroštátnych mechanizmov na monitorovanie dodržiavania základných práv a zavádzaní záruk na zaistenie nezávislosti mechanizmu; pripomína, že medzinárodné právo vyžaduje nediskriminačné zaobchádzanie so všetkými utečencami;
[bookmark: _GoBack]7.	s uznaním konštatuje, že agentúra urýchlene prijala opatrenia s cieľom reagovať na situáciu v oblasti ľudských práv na Ukrajine po nezákonnej a nevyprovokovanej invázii Ruska, a to prostredníctvom niekoľkých hlavných opatrení, ako je online prieskum o skúsenostiach vysídlených osôb utekajúcich z Ukrajiny, dva bulletiny o dôsledkoch pre základné práva v členských štátoch v súvislosti s vojnou na Ukrajine, uverejnenie tabuľky o vykonávaní smernice Rady 2001/55/ES[footnoteRef:12] v 16 členských štátoch a projekty zberu údajov o skúsenostiach žien utekajúcich pred vojnou v súvislosti s násilím a iným porušovaním ľudských práv; [12:  	Smernica Rady 2001/55/ES z 20. júla 2001 o minimálnych štandardoch na poskytovanie dočasnej ochrany v prípade hromadného prílevu vysídlených osôb a o opatreniach na podporu rovnováhy úsilia medzi členskými štátmi pri prijímaní takýchto osôb a znášaní z toho vyplývajúcich dôsledkov (Ú. v. ES L 212, 7.8.2001, s. 12). ] 

8.	uznáva úlohu agentúry pri posilňovaní vnútroštátnej infraštruktúry v oblasti ľudských práv prostredníctvom spolupráce a vytvárania synergií s inštitúciami pre ľudské práva a partnerstiev s inštitúciami občianskej spoločnosti; berie na vedomie pokračujúce usmerňovanie agentúry v oblasti azylu a migrácie s pravidelnými prehľadmi otázok, čo sa týka základných práv súvisiacich s migráciou, určenými členským štátom; víta úlohu agentúry pri podpore naratívu založeného na ľudských právach rozvíjaním účinnej komunikácie, zapájaním sa do vývoja nových digitálnych aplikácií a nástrojov a spájaním aktérov v oblasti ľudských práv s cieľom presadzovať európske hodnoty a slobody;
9.	s veľkým znepokojením konštatuje, že pri monitorovaní situácie v oblasti základných práv a právneho štátu v Maďarsku sa agentúra rozhodla spolupracovať s Národnou univerzitou verejnej služby a Úradom komisára pre základné práva a spoliehať sa na ich informácie, hoci obe inštitúcie v minulosti podporovali zhoršovanie situácie v oblasti základných práv v Maďarsku; konštatuje napríklad, že Komisia vo svojej Správe o právnom štáte 2022 vyjadrila vážne obavy v súvislosti s nezávislosťou maďarského komisára pre základné práva; vyjadruje poľutovanie nad tým, že agentúra sa napriek tomu rozhodla neprehodnotiť spoluprácu s inštitúciami, ktoré v zásade podporujú úpadok demokracie, hoci hlavnou úlohou agentúry by malo byť prispievanie k obrane základných práv, najmä v problematických situáciách, ako je prípad maďarskej vlády; vyzýva agentúru, aby pozastavila spoluprácu s týmito inštitúciami a informovala orgán udeľujúci absolutórium o svojom pokroku v tejto oblasti;
Efektívnosť a zisky
10.	konštatuje, že v roku 2022 agentúra pokračovala v spolupráci so sieťou agentúr v oblasti spravodlivosti a vnútorných vecí (JHAN) a agentúrami, ktoré ju tvoria, s cieľom riešiť výzvy v ich spoločných oblastiach činnosti, ako je vnútorná bezpečnosť, migrácia, organizovaná trestná činnosť, azyl a hranice, a to tým, že prispievala odbornými znalosťami v oblasti základných práv; v tejto súvislosti berie na vedomie najmä spoluprácu agentúry s Európskym inštitútom pre rodovú rovnosť pri príprave prieskumu o násilí páchanom na ženách, s Agentúrou Európskej únie pre azyl pri preskúmaní niektorých modulov odbornej prípravy a príprave brožúry o dočasnej ochrane opatrovníkov detí bez sprievodu, s Agentúrou Európskej únie pre odbornú prípravu v oblasti presadzovania práva pri sprostredkovaní školení o údajoch o trestných činoch z nenávisti a súvisiacom podávaní správ a s Agentúrou Európskej únie pre justičnú spoluprácu v trestných veciach pri vypracúvaní príručky o počítačovej kriminalite a základných právach; berie na vedomie spoluprácu agentúry s agentúrami a ďalšími subjektmi mimo oblasti JHAN, ako sú Európska nadácia pre zlepšovanie životných a pracovných podmienok, Európsky orgán práce a Eurostat, v roku 2022; nabáda na preskúmanie a určenie ďalších synergií s cieľom zvýšiť efektívnosť a znížiť náklady;
11.	na základe odpovedí agentúry na písomné otázky Európskeho parlamentu konštatuje, že agentúra prijala iniciatívy s cieľom zvýšiť svoju efektívnosť a zisky prostredníctvom automatizácie opakujúcich sa úloh, mapovania a prepracovania súčasných prevádzkových procesov, preskúmania organizačnej štruktúry s cieľom lepšie využívať existujúce zdroje, systematickejšieho zriaďovania platforiem spolupráce, zjednodušenia pravidiel a postupov vzťahujúcich sa na riadenie finančných a ľudských zdrojov, ako aj kvalitatívneho hodnotenia úsilia o zvýšenie efektívnosti;
12.	víta skutočnosť, že v roku 2022 agentúra pokračovala v automatizácii a zefektívňovaní procesov v oblasti ľudských zdrojov, a to aj rozšírením využívania systému SYSPER; v tejto súvislosti konštatuje, že agentúra spustila nový nástroj pre nábor zamestnancov s cieľom uľahčiť výber zamestnancov a vytvoriť používateľsky ústretovejšie prostredie pre uchádzačov a pre ľudské zdroje a zaviedla ďalšie dátové nástroje na automatizáciu aspektov spracovania miezd; taktiež konštatuje, že agentúra medzitým prijala elektronický systém Komisie na archiváciu a správu záznamov (ARES), ktorý viedol k integrácii riešenia EU SIGN, ktoré umožňuje používanie kvalifikovaného elektronického podpisu; oceňuje dokončenie prípravy na zavedenie nástroja Komisie na riadenie verejného obstarávania (elektronické obstarávanie) v roku 2023;
13.	berie na vedomie prístup agentúry „urobiť viac za menej“ s úsporami vo výške 350 000 EUR, ktoré sa už dosiahli, a 200 000 EUR, ktoré sa majú dosiahnuť v dôsledku využívania interných zdrojov na vývoj nových IT aplikácií a nových technológií založených na cloude, ktoré agentúre pomohli ďalej optimalizovať svoju IT infraštruktúru; konštatuje, že agentúra sa usiluje aj o efektívne využívanie svojich zdrojov tým, že okrem iného prevzala aplikácie Komisie, znižuje teplotu vykurovania budov, využíva bezpapierové postupy v oblasti financií a uzatvárania zmlúv a obmedzuje poštové a kuriérske služby; nabáda agentúru, aby v tejto súvislosti sprostredkúvala najlepšie postupy prostredníctvom svojich kanálov spolupráce s inými decentralizovanými agentúrami EÚ;
14.	konštatuje, že podľa správy Dvora audítorov agentúra nie je medzi agentúrami, ktoré vypracovali podnikové plány s cieľom zlepšiť energetickú efektívnosť a klimatickú neutralitu svojich činností, majú určitú formu environmentálnych správ zahrnutých do svojich výročných správ o činnosti a získali registráciu EMAS; na základe odpovedí agentúry na písomné otázky Európskeho parlamentu však konštatuje, že certifikácia EMAS sa plánuje, keď sa agentúra presťahuje do svojich nových priestorov, ktoré tiež budú musieť spĺňať požiadavky Európskej zelenej dohody; oceňuje, že agentúra zaviedla ekologické kritériá pre verejné obstarávanie v súvislosti s environmentálnymi a sociálnymi požiadavkami a podmienky účasti a kritériá na vyhodnotenie ponúk v medziach vyplývajúcich zo skutočnosti, že agentúra väčšinou obstaráva služby;
Personálna politika
15.	konštatuje, že k 31. decembru 2022 bol plán pracovných miest naplnený na 94 %, pričom zo 72 dočasných zamestnancov povolených v rámci rozpočtu Únie (rovnaký počet schválených pracovných miest ako v roku 2021) bolo vymenovaných 68 dočasných zamestnancov; konštatuje, že okrem toho v roku 2022 pre agentúru pracovalo 28,4 zmluvných zamestnancov (ekvivalent plného pracovného času) a 9 vyslaných národných expertov (ekvivalent plného pracovného času) vrátane jedného bezplatného; berie na vedomie nízku mieru fluktuácie zamestnancov (1,9 %) v roku 2022; okrem toho konštatuje, že v roku 2022 agentúra pokračovala v automatizácii a zefektívňovaní procesov v oblasti ľudských zdrojov s cieľom dosiahnuť ďalšiu účinnosť;
16.	s uspokojením berie na vedomie vyvážené zastúpenie mužov a žien medzi členmi vrcholového manažmentu a stredného manažmentu agentúry, kde sú 3 muži (50 %) a 3 ženy (50 %), na úrovni správnej rady, kde zo 65 členov je 33 žien (51 %), a medzi všetkými zamestnancami agentúry, kde zo 105 zamestnancov je 57 žien (54 %); konštatuje, že rodová rovnováha je jedným zo základných cieľov agentúry v oblasti nediskriminácie a naďalej sa jej venuje osobitná pozornosť pri práci jej orgánov, ako je skupina pre rovnosť a rozmanitosť, ktorá sa usiluje o podporu nediskriminácie na základe rodu vo všetkých aspektoch procesov týkajúcich sa ľudských zdrojov v agentúre;
17.	konštatuje, že agentúra k 1. októbru 2022 zamestnávala personál z 23 členských štátov; víta úsilie agentúry o dosiahnutie geografickej rovnováhy; konštatuje, že v rámci stratégie agentúry zameranej na rovnaké príležitosti a nediskrimináciu je podpora rozmanitosti vrátane geografickej rovnováhy súčasťou všeobecných cieľov v procesoch týkajúcich sa ľudských zdrojov, ako je prijímanie a výber zamestnancov;
18.	konštatuje, že agentúra prijala niekoľko opatrení na integráciu osôb so zdravotným postihnutím tým, že im poskytla ubytovanie, zlepšila svoje priestory s cieľom uľahčiť prístupnosť, umožnila výnimočnú teleprácu a organizovala pravidelnú odbornú prípravu pre zamestnancov v oblasti zvyšovania povedomia o zdravotnom postihnutí; víta úsilie agentúry o prilákanie žiadostí o stáže od uchádzačov so zdravotným postihnutím; konštatuje, že agentúra tiež pripravuje politiku podpory pre osoby so zdravotným postihnutím;
19.	konštatuje, že agentúra podporila dobré pracovné podmienky svojich zamestnancov poskytovaním služieb psychologickej podpory, nabádaním k fyzickej aktivite prostredníctvom nového programu prijatého v roku 2022, ktorý poskytuje finančný príspevok na členstvo v športových zariadeniach, a prijatím pravidiel Komisie týkajúcich sa hybridnej práce;
Prevencia, riešenie konfliktov záujmov a transparentnosť
20.	berie na vedomie, že životopisy a vyhlásenia o záujmoch členov správnej rady a riadiaceho tímu sú uverejnené na webovom sídle agentúry; konštatuje, že podľa správy agentúry o následných opatreniach agentúra prijala rozhodnutie, že na svojom webovom sídle už nebude uverejňovať informácie o interných odborníkoch;
21.	víta skutočnosť, že agentúra vykonala v roku 2022 revíziu/aktualizáciu vyhlásení o záujmoch všetkých zamestnancov, v dôsledku čoho boli vydané niektoré preventívne odporúčania; okrem toho konštatuje, že agentúra poskytuje zamestnancom povinnú odbornú prípravu v oblasti etiky a integrity a poskytuje usmernenia na posudzovanie vonkajších činností; konštatuje, že pokiaľ ide o monitorovanie dodržiavania platných rozhodnutí v oblasti „javu otáčavých dverí“ a súvisiacich obmedzení bývalými zamestnancami agentúry, agentúra posudzuje možnosť vykonávať náhodné kontroly; vyzýva agentúru, aby podala orgánu udeľujúcemu absolutórium správu o pokroku v tejto veci;
22.	konštatuje, že v roku 2022 agentúra zistila potenciálne riziko vnímaného konfliktu záujmov člena správnej rady v súvislosti so zmluvou o projekte podpísanou agentúrou a financovanou z grantov EHP/Nórska; konštatuje, že na základe posúdenia sa dospelo k záveru, že situácia nepredstavuje skutočný konflikt záujmov; víta však opatrenia prijaté na zmiernenie takýchto rizík vrátane žiadosti o aktualizáciu vyhlásenia o záujmoch príslušného člena správnej rady pred nasledujúcou schôdzou správnej rady, ako aj požiadavky, aby sa dotknutý člen zdržal hlasovania o akomkoľvek rozhodnutí správnej rady v súvislosti s daným projektom;
Vnútorná kontrola
23.	konštatuje, že agentúra v roku 2022 posúdila svoje systémy vnútornej kontroly a dospela k záveru, že sú účinné a že zložky a zásady sú prítomné a fungujú celkovo dobre, pričom niektoré menšie nedostatky sa týkajú zásad 5, 13 a 14 v súvislosti s včasným dokončením správy o kariérnom rozvoji, ako aj s potrebou zlepšiť stratégiu riadenia internej a externej komunikácie zainteresovaných strán;
24.	konštatuje, že akčný plán, pokiaľ ide o stratégiu agentúry pre boj proti podvodom aktualizovanú v roku 2021, sa vykonáva a zahŕňa všetky opatrenia v tejto oblasti vrátane osobitného posúdenia rizika podvodov, zvyšovania informovanosti zamestnancov o pravidlách predchádzania podvodom a oznamovania protispoločenskej činnosti a včasnej aktualizácie právneho rámca;
Ďalšie pripomienky
25.	víta úsilie, ktoré agentúra vynaložila na zvýšenie svojej viditeľnosti na verejnosti a online; oceňuje lepšie ukazovatele agentúry, pokiaľ ide o využívanie rôznych platforiem sociálnych médií v roku 2022; konštatuje, že v roku 2022 agentúra vytvorila kampaň na sociálnych médiách s názvom „Our Data, Your Ally“ s cieľom informovať mladých ľudí o údajoch týkajúcich sa mládeže, ktoré môžu použiť pri svojich podporných činnostiach; ďalej konštatuje, že v roku 2022 agentúra (spolu)organizovala 134 stretnutí a podujatí vrátane seminárov a webinárov, ako aj štvrtý dialóg o základných právach v Paríži v spolupráci s francúzskym predsedníctvom Rady, styčnými kanceláriami Komisie a Európskeho parlamentu vo Francúzsku a mestom Paríž a stretnutie vedúcich predstaviteľov a odborníkov v oblasti ľudských práv s názvom Ľudské práva v centre budúcnosti Európy, ktoré bolo prvé svojho druhu a na ktorom sa zúčastnilo 60 rôznych zainteresovaných strán;
°
°	°
26.	pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 11. apríla 2024[footnoteRef:13] o výkonnosti, finančnom riadení a kontrole agentúr. [13:  	Prijaté texty, P9_TA(2024)0280.] 

